stanford-oval/wikipedia huggingface dataset:
เจดีบีซี
ภาพรวม

Java Standard Edition จะมี JDBC เป็นส่วนหนึ่งมาตั้งแต่เผยแพร่ JDK 1.1 คลาสต่างๆของ JDBC จะบรรจุไว้ใน java.sql
JDBC คือ API (Application Programming Interface) หรือ library ในจาวาที่ใช้สำหรับติดต่อกับฐานข้อมูลที่เป็นแบบ relational อย่างเช่น MS SQL, Oracle, MySQL, DB2, Informix เป็นต้น JDBC จะช่วยให้เราสามารถเพิ่ม แก้ไข ลบ หรือเรียกดูข้อมูลที่เก็บไว้ในฐานข้อมูลจากโปรแกรมจาวาที่เราเขียนขึ้นได้
สังเกตว่า JDBC จะเป็น API ที่ช่วยให้เราสามารถใช้งานฐานข้อมูลแบบ relational ได้ โดยลักษณะการเพิ่ม แก้ไข ลบ หรือเรียกดูข้อมูลจากฐานข้อมูลนั้นจะมีแนวคิดเป็นแบบ relational ด้วยเช่นกัน คือมองข้อมูลเป็น แถวและตาราง จะเห็นว่าแนวคิดแบบนี้จะไม่เหมือนกับแนวคิดที่เราใช้ในการเขียนโปรแกรมเชิงวัตถุที่เรามองข้อมูลหรือสิ่งต่าง ๆ เป็นวัตถุ นี่ทำให้เกิดความแตกต่างในแนวคิดของการมองข้อมูล JDBC ยังมองข้อมูลเป็น ตารางและแถว ในขณะที่โปรแกรมจาวาจัดการข้อมูลเป็นแบบวัตถุ
ด้วยเหตุนี้เอง จึงมีความพยายามที่จะลดความแตกต่างของแนวคิดที่ใช้ในการมองข้อมูล แทนที่เราจะใช้ JDBC ในการติดต่อกับฐานข้อมูลโดยตรง เราก็ใช้ software ที่ทำหน้าที่เป็น object-relational mapping คือเปลี่ยนข้อมูลจากที่อยู่ในรูปของ ตารางและแถวให้อยู่ในรูปของวัตถุ เวลาเราใช้งานฐานข้อมูลแบบ relational เราก็ไม่จำเป็นต้องมองข้อมูลเป็นแบบตารางและแถวอีกต่อไป เราสามารถมองข้อมูลและจัดการข้อมูลเหล่านั้นในรูปของ objects ได้เลย ทำให้สะดวกในการเขียนโปรแกรมเชิงวัตถุมากขึ้น object-relational mapping ที่หลายคนนิยมใช้กันก็คือ Hibernate Hibernate จะทำหน้าที่ติดต่อกับฐานข้อมูลที่เป็นแบบ relational แล้วเปลี่ยนข้อมูลเหล่านั้นให้อยู่ในรูปของ objects ที่โปรแกรมของเราสามารถนำไปใช้ได้ง่าย
แหล่งข้อมูลอื่น

แม่แบบ:Javadoc:SE-guide
java.sql API Javadoc documentation
javax.sql API Javadoc documentation
| ด ค กระบบจัดการฐานข้อมูล |
| --- | --- |
 Database models  Database normalization  Database storage  Distributed DBMS  Referential integrity  Relational algebra  Relational calculus  ฐานข้อมูลเชิงสัมพันธ์  Relational DBMS  Relational model  การประมวลผลด้วยรายการเปลี่ยนแปลง 
Concepts:  ฐานข้อมูล  ACID  Null  กุญแจให้เลือก  Foreign key  กุญแจหลัก  Superkey  Surrogate key 
อ็อบเจกต์:  Trigger  View  ตาราง  Cursor  Log  Transaction  Index  Stored procedure  Partition 
SQL:  Select  Insert  Update  Merge  Delete  Join  Union  Create  Drop  Begin work  Commit  Rollback  Truncate  Alter 
Implementations:  ฐานข้อมูลเชิงสัมพันธ์  Flat file  Deductive  Dimensional  แบบจำลองเชิงลำดับชั้น  แบบจำลองข่ายงาน  Document-oriented  Object-oriented  Object-relational  Temporal  XML data stores 
Components:  Concurrency control  พจนานุกรมข้อมูล  JDBC  ODBC  Query language  Query optimizer  Query plan 
 Database products Object-oriented comparison Relational comparison Document-oriented
เจ. เค. ซิมมอนส์

| เจ>  เค. ซิมมอนส์ |
| --- | --- |
ซิมมอนส์ใน ค.ศ. 2009
เกิด: โจนาธาน คิมเบิล ซิมมอนส์  (1955-01-09) 9 มกราคม ค.ศ. 1955 (69 ปี) กรอสพอยท์ มิชิแกน, สหรัฐ
การศึกษา: University of Montana (BA)
อาชีพ: นักแสดง
ปีปฏิบัติงาน: 1976–ปัจจุบัน
ผลงาน: Performances
คู่สมรส: Michelle Schumacher (สมรส 1996)
บุตร: 2
รางวัล: Full list
โจนาธาน คิมเบิล ซิมมอนส์ (อังกฤษ: Jonathan Kimble Simmons; (เกิด 9 มกราคม พ.ศ. 2498)  เป็นนักแสดงชาวอเมริกัน ในโทรทัศน์เขาเป็นที่รู้จักจากการรับบทเป็น  ดร. เอมิล สโกดา ในซีรีส์เรื่อง Law & Order ของ เอ็นบีซี, รับบท เวอร์นอน ชิลลิงเจอร์ ในซีรีส์เอชบีโอ เรื่อง Oz และผู้ช่วยหัวหน้าตำรวจ วิลล์ โปป ในเรื่อง The Closer ของทีเอ็นที ตั้งแต่ปี ค.ศ. 2017 ถึง 2019 เขาแสดงเป็น โฮเวิร์ด ซิลก์ ในซีรีส์เรื่อง  Counterpart ของ Starz
เจซี แชเซซ

| เจซี แชเซซ |
| --- | --- |

ข้อมูลพื้นฐาน
ชื่อเกิด: โจชัว สกอท แชเซซ  (Joshua Scott Chasez)
เกิด:  (1976-08-08) 8 สิงหาคม ค.ศ. 1976 (48 ปี)
แนวเพลง: ป็อป ,แดนซ์ป็อป
อาชีพ: นักร้อง, นักแต่งเพลง, นักเต้น, ผลิตแผ่นเสียงนักแสดง
ช่วงปี: 1988 - ปัจจุบัน
ค่ายเพลง: Jive/Zomba
เจซี แชเซซ (อังกฤษ: JC Chasez หรือ ชื่อเต็มว่า Joshua Scott "JC" Chasez) เกิดเมื่อวันที่ 8 สิงหาคม ค.ศ. 1976 เป็นนักร้องแนวป็อปชาวอเมริกัน และเป็นนักแสดง เคยเป็นสมาชิกวง 'N Sync หลังจากที่วงแตกขึ้น เจซี แชเซซ ออกอัลบั้มเดี่ยวของเขา
ประวัติ > ชีวิตช่วงแรก

แชเซซ เกิดในกรุงวอชิงตันดีซีเมื่อวันที่ 8 สิงหาคม 1976 ตอนอายุ 5 เขาเป็นลูกบุญธรรมชาเซเขามักจะเต้นเมื่อเขายังเป็นเด็ก
ประวัติ > 1995–2002: เอ็นซิงก์‎

บทความหลัก: เอ็นซิงก์‎
ทิมเบอร์เลกและเจซี แชเซซ ได้รู้จักกันเมื่อครั้งอยู่ในมิกกี้เมาส์คลับ ได้เข้ามาเป็นนักร้องนำวงบอยแบนด์ที่ได้รับความนิยมในช่วงทศวรรษ 1990 ที่ชื่อ เอ็นซิงก์ โดยได้เริ่มก่อตั้งวงในปี 1995 และเริ่มต้นอาชีพด้านดนตรีในปี 1996 ในยุโรป มีเพลงฮิตในสหรัฐอเมริกาหลังจากนั้น 2 ปี โดยออกผลงานอัลบั้มแรกในสหรัฐอเมริกาชื่ออัลบั้ม *NSYNC มียอดขาย 11 ล้านชุดเฉพาะในสหรัฐอเมริกา โดยมีเพลงฮิตอย่างเช่น Tearin' Up My Heart หลังจากนั้น 2 ปีพวกเขาเจอเหตุการณ์คล้าย ๆ กับวงแบ็กสตรีทบอยส์ ที่เกิดการสู้ทางด้านกฎหมายอันยาวนานเกี่ยวกับการโกงของผู้จัดการพวกเขาคือ ลู เพิร์ลแมน ในที่สุดพวกเขาก็ได้เซ็นสัญญากับไจฟ์เรคคอร์ด ออกผลงานหลังจากการรอคอยอันยาวนาน คืออัลบั้มชุด No Strings Attached ในเดือนมีนาคม 2000 ที่สร้างสถิติมียอดขายสัปดาห์แรกด้วยยอดขาย 2.4 ล้านชุดเร็วที่สุดในสัปดาห์แรกตลอดกาล และมีเพลงซิงเกิลอันดับ 1 อย่างเพลง It's Gonna Be Me หลังจากนั้นออกอัลบั้มที่ 3 ชื่อชุด Celebrity ที่สร้างสถิติอัลบั้มที่มียอดขายเร็วที่สุดเป็นอันดับ 2 ตลอดกาล ต่อมาในปี 2002 หลังจากจบทัวร์ Celebrity Tour และหลังออกซิงเกิล Girlfriend ซิงเกิลที่ 3 จากอัลบั้ม พวกเขาตัดสินใจที่จะหยุดงาน จากจุดนี้เองทิมเบอร์เลกเริ่มต้นงานการทำอัลบั้มเดี่ยวของตัวเอง หลังจากนั้นวงก็แยกย้ายกันไป ในประวัติการทำงาน ของวงเอ็นซิงก์พวกเขามีชื่อเสียงในระดับนานาชาติ แสดงบนเวทีรางวัลออสการ์ [[โอลิมปิก รวมถึงมียอดขายอัลบั้มมากกว่า 50 ล้านชุดทั่วโลก ถือเป็นวงบอยแลนด์ที่มียอดขายมากที่สุดเป็นอันดับที่ 3 ในประวัติศาสตร์
ในปลายปี 1999 ทิมเบอร์เลคเริ่มมีผลงานการแสดงครั้งแรกทางช่องดิสนีย์ กับภาพยนตร์เรื่อง Model Behavior ที่เขารับบทเป็นเจสัน ชาร์ป นายแบบที่ตกหลุมรักสาวเสิร์ฟหลังจากเข้าใจผิดว่าเธอเป็นนางแบบ ภาพยนตร์เรื่องนี้ออกฉายเมื่อวันที่ 12 มีนาคม ค.ศ. 2000
ในฐานะสมาชิกวงเอ็นซิงก์ ทิมเบอร์เลคพัฒนาตัวเองสู่ศิลปินด้วยตัวของเขาเอง ทั้งทางด้านดนตรี นักแต่งเพลง ผู้ช่วยแต่งเพลง โดยเฉพาะ 3 ซิงเกิลในอัลบั้มชุด  Celebrity แต่จากความโดดเด่นของเขาเองและความตกต่ำของบอยแบนด์ ทำให้จุดเกิดเปลี่ยนในการแยกวงไป ถึงแม้ว่าทางวงจะไม่เคยประกาศอย่างเป็นทางการว่ายุบวงก็ตาม โดยสมาชิกในวงอย่าง แลนซ์ เบสส์ออกมาพูดว่า เขาเชื่อว่าวงจบลงไปแล้ว อย่างไรก็ตามคริส เคิร์กแพทริกเคยพูดในเดือนสิงหาคม 2008 ว่า ทั้ง 5 คนยังคงเป็นเพื่อนกันและเขาเชื่อว่าการรวมตัวกันอีกครั้งยังมีความเป็นไปได้ และต่อมาต้นเดือนกันยายน เบสส์ก็พูดออกมาทำนองเดียวกัน
ผลงานอัลบั้ม

Blaque (2000)
Schizophrenic (2004)
The Story of Kate (2007)
เจนิซ ดิกคินสัน

เจนิซ ดิกคินสัน (อังกฤษ: Janice Dickinson; เกิด 15 กุมภาพันธ์ พ.ศ. 2498) เป็นนางแบบรุ่นแรก ๆ ของโลก และเป็นกรรมการให้กับรายการ "อเมริกาส์ เน็กซ์ ท็อป โมเดล" ตั้งแต่ฤดูกาลที่ 1 ถึง 4
เจนิซเกิดที่เขตบรูคลินในเมืองนิวยอร์กโดยเป็นลูกครึ่งระหว่างชาวโปแลนด์และชาวไอร์แลนด์ ในช่วงวัยเด็กได้ย้ายไปที่รัฐฟลอริดากับครอบครัว
เจนนิเฟอร์ พริตซ์เกอร์

| เจนนิเฟอร์ นาตาลยา พริตซ์เกอร์ |
| --- | --- |
พริตซ์เกอร์ในปี ค.ศ. 2016
เกิด: เจมส์ นิโคลัส พริตซ์เกอร์ ค.ศ. 1950 (อายุ 73–74 ปี)
สัญชาติ: สหรัฐ
การศึกษา: บี.เอ. มหาวิทยาลัยโลโยลา (ชิคาโก)
อาชีพ: นักลงทุนและนักการกุศล
มีชื่อเสียงจาก: มหาเศรษฐีคนข้ามเพศคนแรก, ผู้ก่อตั้งมูลนิธิตาวานี และหอสมุดทหารพริตซ์เกอร์
พรรคการเมือง: ริพับลิกัน
คู่สมรส: ภรรยาคนแรก อาเยเล็ต พริตซ์เกอร์ (หย่าร้าง) อาศัยอยู่ในกรุงเยรูซาเล็ม ลิซา ไอ. โกเรน พริตซ์เกอร์ (หย่าร้าง)
บุตร: ทาล ฮาวา พริตซ์เกอร์  (กับอาเยเล็ต) กับลิซา ไอ. โกเรน พริตซ์เกอร์: แอนดรูว์ พริตซ์เกอร์ (เกิด ค.ศ. 1991) วิลเลียม พริตซ์เกอร์ 
บิดามารดา: โรเบิร์ต พริตซ์เกอร์  ออเดรย์ กิลเบิร์ต
เจนนิเฟอร์ นาตาลยา พริตซ์เกอร์ (อังกฤษ: Jennifer Natalya Pritzker; ค.ศ. 1950 – ) เป็นทั้งนักลงทุน, นักการกุศลชาวอเมริกัน และสมาชิกของตระกูลพริตซ์เกอร์ พริตซ์เกอร์เกษียณในฐานะพันโทจากกองทัพบกสหรัฐในปี ค.ศ. 2001 และหลังจากนั้นก็เป็นพันเอกกิตติมศักดิ์ในหน่วยกำลังรักษาดินแดนทหารบกรัฐอิลลินอย เธอเป็นผู้ก่อตั้งมูลนิธิตาวานีในปี ค.ศ. 1995, ตาวานีเอนเตอร์ไพรส์ในปี ค.ศ. 1996 และหอสมุดทหารพริตซ์เกอร์ในปี ค.ศ. 2003 พริตซ์เกอร์ได้อุทิศตนต่อการสมัครงานของพลเมืองและความมั่งคั่งที่เกิดขึ้น รวมถึงการบริจาคอย่างมีนัยสำคัญเพื่อขยายความเข้าใจและการสนับสนุนสำหรับ "ทหารพลเมือง"
ในเดือนสิงหาคม ค.ศ. 2013 พริตซ์เกอร์ออกแถลงการณ์ต่อบุคคลที่เกี่ยวข้องกับธุรกิจและองค์กรการกุศลสองแห่งซึ่งต่อมาได้รับความสนใจจากสื่อมวลชน โดยแสดงการเปลี่ยนแปลงชื่อจาก "เจ.เอ็น." เป็น "เจนนิเฟอร์ นาตาลยา" เพื่อสะท้อนให้เห็นสถานะของเธอเป็นผู้หญิงจากการข้ามเพศ ส่งผลให้เธอเป็นมหาเศรษฐีที่เป็นคนข้ามเพศคนแรกและเพียงหนึ่งเดียว
แหล่งข้อมูลอื่น

Colonel (IL) Jennifer N. Pritzker, IL ARNG (Retired)
Tawani Foundation
เจนีวีฟ คอลฟิลด์

| เจนีวีฟ คอลฟิลด์ |
| --- | --- |
เกิด: 08 พฤษภาคม ค.ศ. 1888(1888-05-08) ซัฟฟอล์ก รัฐเวอร์จิเนีย สหรัฐอเมริกา
เสียชีวิต: 12 ธันวาคม ค.ศ. 1972(1972-12-12) (84 ปี)
อาชีพ: ครู
เจนีวีฟ คอลฟิลด์ (อังกฤษ: Genevieve Caulfield) เกิดวันที่ 8 พฤษภาคม พ.ศ. 2431 ที่เมืองซัฟฟอล์ก รัฐเวอร์จิเนีย สหรัฐอเมริกา เธอเป็นสุภาพสตรีตาบอดชาวอเมริกัน ผู้นำอักษรเบรลล์มาเผยแพร่แก่คนตาบอดในประเทศไทยเป็นครั้งแรก เป็นการเปิดศักราชแห่งการเรียนรู้หนังสือของคนตาบอดไทยตั้งแต่นั้นมา ในปี พ.ศ. 2482 ได้ริเริ่มตั้งโรงเรียนสอนคนตาบอดกรุงเทพ และมูลนิธิช่วยคนตาบอดแห่งประเทศไทยในพระบรมราชินูปถัมภ์ ช่วยงานของมูลนิธิตลอดมา ตราบจนวาระสุดท้ายของชีวิตในประเทศไทยเมื่อ พ.ศ. 2515
เจนเน็ตต์ เจ้าหญิงรัชทายาทแห่งเฟือร์สเทินแบร์ค

| เจนเน็ตต์ เจ้าหญิงรัชทายาทแห่งเฟือร์สเทินแบร์ค |
| --- | --- |
 เจนเน็ตต์ แคเธอรีน กลิเซลล์
เจ้าหญิงรัชทายาทแห่งเฟือร์สเทินแบร์ค
ประสูติ: 10 กันยายน พ.ศ. 2525 (42 ปี) มิวนิก ประเทศเยอรมนี
พระสวามี: คริสทีอัน เจ้าชายรัชทายาทแห่งเฟือสเทินแบร์ค
พระบุตร: เจ้าชายทัสสิโลแห่งเฟือร์สเทินแบร์ค เจ้าหญิงมารี เซซิลีแห่งเฟือร์สเทินแบร์ค เจ้าชายทริสเตียนแห่งเฟือร์สเทินแบร์ค เจ้าหญิงลีออทีนแห่งเฟือร์สเทินแบร์ค
ราชวงศ์: ราชวงศ์เฟือร์สเทินแบร์ค
เจนเน็ตต์ เจ้าหญิงรัชทายาทแห่งเฟือร์สเทินแบร์ค (อังกฤษ: Her Serene Highness Jeannette, Hereditary Princess of Fürstenberg) (นามเดิม:เจนเน็ตต์ แคเธอรีน กลิเซลล์) ประสูติเมื่อวันที่ 10 กันยายน 2525 ณ มิวนิก ประเทศเยอรมนี พระองค์เป็นนักธุรกิจ โดยทรงงานในอีวาย
เจนเน็ตต์ แคเธอรีน กลิเซลล์ ได้เข้าพิธีเสกสมรสกับ คริสทีอัน เจ้าชายรัชทายาทแห่งเฟือสเทินแบร์ค พระโอรสพระองค์ใหญ่ใน ไฮน์ริช เจ้าชายแห่งเฟือร์สเทินแบร์ค เมื่อวันที่ 16 กันยายน 2553 รับพระราชทานพระอิสริยยศ เจ้าหญิงรัชทายาทแห่งเฟือร์สเทินแบร์ค พระชายา พร้อมฐานันดร เซอรีนไฮเนส โดยมีพระบุตร 4 พระองค์ คือ
เจ้าชายทัสสิโลแห่งเฟือร์สเทินแบร์ค
เจ้าหญิงมารี เซซิลีแห่งเฟือร์สเทินแบร์ค
เจ้าชายทริสเตียนแห่งเฟือร์สเทินแบร์ค
เจ้าหญิงลีออทีนแห่งเฟือร์สเทินแบร์ค
โดยภายหลังได้เข้าสู่สมาชิกพระราชวงศ์ พระองค์ทรงงานรวมกับพระสวามีโดยทรงก่อตั้ง เฟือร์สเทินแบร์ค โปโล คัพ
เจนสัน บัตทัน

| --- | --- |

ฟอร์มูลาวันชิงแชมป์โลก
สัญชาติ:  อังกฤษ
แข่ง: 191 (189 starts)
ชนะเลิศ: 1 (2009)
ชนะ: 9
โพเดียม: 31
คะแนน: 541
ตำแหน่งโพล: 7
ทำรอบได้เร็วที่สุด: 3
แข่งครั้งแรก: 2000 Australian Grand Prix
ชนะครั้งแรก: 2006 Hungarian Grand Prix
ชนะครั้งล่าสุด: 2010 Chinese Grand Prix
แข่งครั้งล่าสุด: อาบูดาบีกรังด์ปรีซ์ 2023
อันดับในปี 2010: 5 (214 คะแนน)
เจนสัน บัตทัน (อังกฤษ: Jenson Button) เกิดเมื่อวันที่ 19 มกราคม ค.ศ. 1980 เป็นนักแข่งรถสูตรหนึ่งชาวอังกฤษ ปัจจุบันเซ็นสัญญากับ โวดาโฟน แม็กลาเรน เมอร์เซเดส และได้ตำแหน่งแชมป์โลกรถสูตรหนึ่งในปี 2009 ประเภทคนขับ เขาเริ่มเข้าแข่งขันรถสูตรหนึ่งในฤดูกาลปี 2000 บัตตันชนะการแข่งขันกรังด์ปรีซ์ครั้งในแรกในฮังการี เมื่อวันที่ 6 สิงหาคม ค.ศ. 2006 หลังการแข่งขัน 113 ครั้ง
เดือนธันวาคม 2008 ทีมฮอนด้าที่เขาอยู่ได้ถอนตัวออกจากกีฬา เขาจึงไม่ได้แข่งขันในฤดูกาลปี 2009 จนกระทั่งโรส บราวน์ ซื้อขายหุ้นของบริษัทของทีมไปเมื่อเดือนกุมภาพันธ์ ค.ศ. 2009 เขาชนะการแข่งขัน 6 ใน 7 ของการแข่งขันฤดูกาลปี 2009 เทียบเท่าสถิติของสองนักแข่งอย่างมิคาเอล ชูมัคเกอร์และจิม คลาร์ก และในการแข่งขันบราซิลกรังด์ปรีซ์ เขามีคะแนนสะสมพอที่จะทำให้เป็นแชมเปียนโลก และยังทำให้ทีมบราวน์ จีพี  ได้ตำแหน่งแชมเปียนโลกประเภทผู้สร้าง ในการร่วมแข่งครั้งแรกนี้
เจนนี อะกัตเตอร์

| Jenny Agutter OBE |
| --- | --- |
Agutter in 2014
เกิด: Jennifer Ann Agutter  (1952-12-20) 20 ธันวาคม ค.ศ. 1952 (71 ปี) Taunton, Somerset, England
ปีปฏิบัติงาน: 1964–present
คู่สมรส: Johan Tham
บุตร: 1
เว็บไซต์: Jenny Agutter
เจนนี แอนน์ อะกัตเตอร์ (อังกฤษ: Jennifer Ann Agutter; เกิด 20 ธันวาคม พ.ศ. 2495) เป็นนักแสดงหญิงชาวอังกฤษ เธอเริ่มอาชีพในฐานะนักแสดงเด็กในปี พ.ศ. 2507 ปรากฏตัวในเรื่อง East of Sudan, Star!, และผลงานดัดแปลงจาก The Railway Children สองเรื่องคือ ซีรีส์ทางโทรทัศน์ของ BBC ในปี 1968 และฉบับภาพยนตร์ปี 1970  นอกจากนี้เธอยังได้แสดงในภาพยนตร์เรื่อง Walkabout และภาพยนตร์โทรทัศน์เรื่อง The Snow Goose (ทั้งสองเรื่องในปี ค.ศ. 1971) ซึ่งเธอได้รับรางวัลEmmy Award สาขานักแสดงสมทบหญิงยอดเยี่ยมในละคร
เจน รัสเซลล์

| เจน รัสเซลล์ |
| --- | --- |
รัสเซลล์ในภาพยนตร์เรื่อง Gentlemen Prefer Blondes (1953)
เกิด: เออร์เนสติ เจน เจอราลดีน รัสเซลล์ 21 มิถุนายน ค.ศ. 1921(1921-06-21) เบมิดจิ สหรัฐอเมริกา
เสียชีวิต: 28 กุมภาพันธ์ ค.ศ. 2011(2011-02-28) (89 ปี) ซันตามาเรีย สหรัฐอเมริกา
สาเหตุเสียชีวิต: หัวใจล้มเหลว
สัญชาติ: อเมริกัน
การศึกษา: โรงเรียนมัธยมแวนนายส์
อาชีพ: นักแสดง นางแบบ นักร้อง
ปีปฏิบัติงาน: 1943–1986
พรรคการเมือง: พรรคริพับลิกัน
คู่สมรส: บ๊อบ วาเตอร์ฟิลด์ (1943–1968 หย่าร้าง)  โรเจอร์ บาร์เร็ตต์  (1968 เขาเสียชีวิต)  จอห์น แคลวิน พีเพิล (1974–1999 เขาเสียชีวิต)
บุตร: ลูกสาว 1, ลูกชาย 2
เออร์เนสติ เจน เจอราลดีน รัสเซลล์ (อังกฤษ: Ernestine Jane Geraldine Russell; 21 มิถุนายน 1921 – 28 กุมภาพันธ์ 2011) เป็นนักแสดงชาวอเมริกัน และเป็นหนึ่งในดาราของฮอลลีวูดที่เป็นสัญลักษณ์ทางเพศที่ได้รับความนิยมในคริสต์ทศวรรษ 1940 และ 1950
ในปี 1943 รัสเซลล์ย้ายจากมิดเวสต์ไปแคลิฟอร์เนีย ซึ่งทำให้เธอได้มีบทบาทในภาพยนตร์คาวบอยเรื่องแรก The Outlaw ในปี 1953 เธอมีผลงานที่สร้างชื่อเสียงที่สุดคือการร่วมงานกับ มาริลีน มอนโร ในภาพยนตร์เรื่อง Gentlemen Prefer Blondes นอกจากการแสดงแล้ว รัสเซลล์ยังเคยผันตัวไปเข้าวงการเพลง โดยตั้งวงดนตรีแนวกอสเปล และออกซิงเกิลฮิตออกมาในช่วงกลางคริสต์ทศวรรษ 1950 จากนั้นเธอหันมาให้ความสนใจเกี่ยวกับศาสนา โดยก่อตั้งกลุ่ม "ฮอลลีวูดคริสเตียนกรุป" สอนไบเบิลให้คนในวงการที่บ้านของเธอเอง โดยเธอยังประสบความสำเร็จในการเล่นซีรีส์เรื่อง Praise the Lord อีกด้วย รัสเซลล์แสดงภาพยนตร์ 20 เรื่อง ตลอดอาชีพการแสดงของเธอและได้ทำงานในวงการเพลงเป็นพักๆ ก่อนที่จะเข้าสู่วงการละครเวทีในคริสต์ทศวรรษ 1970
รัสเซลล์ได้รับรางวัลจากหลายสถาบันสำหรับความสำเร็จของเธอในภาพยนตร์รวมทั้งเธอยังได้ประทับฝ่ามือและรอยเท้าที่โรงละครจีนเกราแมน และมีดาวจารึกชื่อในฮอลลีวูดวอล์กออฟเฟม
บรรณานุกรม

Jane Russell (1985). Jane Russell: My Path and Detours. New York, NY: Random House. ISBN 978-0-517-67208-2.
แหล่งข้อมูลอื่น

เจน รัสเซลล์ ที่อินเทอร์เน็ตมูวีเดตาเบส
เจซัน

| --- | --- |

นามสกุลไฟล์:  .json
ประเภทสื่ออินเทอร์เน็ต:  application/json
ชนิดของโค้ด: TEXT
Uniform Type Identifier (UTI): public.json
รูปแบบ: Data interchange
แยกสำหรับ: JavaScript
มาตรฐาน: STD 90 (RFC 8259), ECMA-404, ISO/IEC 21778:2017
รูปแบบไฟล์เปิด: Yes
เว็บไซต์: json.org
เจซัน (อังกฤษ: JSON: JavaScript Object Notation เสียงอ่านภาษาอังกฤษ: /ˈdʒeɪsən/ แปลว่า สัญกรณ์วัตถุจาวาสคริปต์) เป็นฟอร์แมตสำหรับแลกเปลี่ยนข้อมูลคอมพิวเตอร์ ฟอร์แมต JSON นั้นอยู่ในรูปข้อความธรรมดา (plain text) ที่ทั้งมนุษย์และโปรแกรมคอมพิวเตอร์สามารถอ่านเข้าใจได้
มาตรฐานของฟอร์แมต JSON คือ RFC 4627 มี Internet media type เป็น application/json และมีนามสกุลของไฟล์เป็น .json
ปัจจุบัน JSON นิยมใช้ในเว็บแอปพลิเคชัน โดยเฉพาะ AJAX โดย JSON เป็นฟอร์แมตทางเลือกในการส่งข้อมูล นอกเหนือไปจาก XML ซึ่งนิยมใช้กันอยู่แต่เดิม สาเหตุที่ JSON เริ่มได้รับความนิยมเป็นเพราะกระชับและเข้าใจง่ายกว่า XML
Douglas Crockford ผู้สร้างฟอร์แมตเจซัน
โครงสร้างของฟอร์แมต

เจสัน เป็นรูปแบบสายอักขระ (String) ชนิดหนึ่งที่ถูกจัดเก็บในรูปแบบที่สามารถอ่านและเข้าใจได้ง่าย ถ้าจะให้เข้าใจง่าย ๆ ก็คือเจสันเปรียบเสมือนรูปแบบของ อาเรย์ (Array) ชนิดหนึ่งที่ใช้รับส่งข้อมูลผ่านอาแจ็กซ์เพราะซึ่งปกติแล้วถ้าเราต้องการรับ-ส่งข้อมูลผ่านอาแจ็กซ์ต่าง ๆ นั้น จะต้องรับ-ส่งมาในรูปแบบของสายอักขระทั้งก้อน และเมื่อฝั่งอาแจ็กซ์ทำการรับค่าที่ทำการส่งค่ากลับมาจากเซิร์ฟเวอร์ ก็จะต้องนำสายอักขระ เหล่านั้นมาตัดตำแหน่งที่ต้องการ เพื่อเอาสายอักขระตัวที่ต้องการมาใช้ แต่สำหรับเจสันแล้ว สามารถรับส่งชุดค่าตัวแปรได้ทั้งฝั่งไคลเอนต์ (Client) และฝั่งเซิร์ฟเวอร์ (Server) โดยทั้ง 2 ฝั่งสามารถทำการเข้ารหัสและถอดรหัสโดยใช้เจสันเอนโค้ด   (Json Encode) และ เจสันดีโค้ด (Json Decode) เพื่ออ่านค่าตัวแปรเหล่านั้น และจะเรียกใช้งานมันได้อย่างไร ซึ่งปกติแล้วจะอยู่ในรูปแบบของอาเรย์และสำหรับตัวแปรเจสันนั้นไม่จำกัดแค่รับส่งข้อมูลผ่านเว็บเบราว์เซอร์เท่านั้น แต่ยังสามารถนำเจสันไปประยุกต์กับการรับส่งข้อมูลในรูปแบบอื่น ๆ ได้ เช่นการจับเก็บข้อมูลในรูปแบบของ สายอักขระในข้อความหรือการรับส่งผ่านตัวให้บริการเว็บไซต์ (Web Service) ก็สามารถทำได้เช่นเดียวกัน
JSON นั้นใช้ความสัมพันธ์ของภาษาจาวาสคริปต์ แต่ไม่ถูกมองว่าเป็นภาษาโปรแกรม กลับถูกมองว่าเป็นภาษาในการแลกเปลี่ยนข้อมูลมากกว่า ในปัจจุบันมีไลบรารีของภาษาโปรแกรมอื่นๆ ที่ใช้ประมวลผลข้อมูลในรูปแบบ JSON มากมาย
โค้ดตัวอย่างของ JSON เป็นดังนี้
{
     "firstName": "John",
     "lastName": "Smith",
     "address": {
         "streetAddress": "21 2nd Street",
         "city": "New York",
         "state": "NY",
         "postalCode": "10021"
     },
     "phoneNumbers": [
         "212 555-1234",
         "646 555-4567"
     ]
 }
โครงสร้างของฟอร์แมต > ประเภทข้อมูล

จำนวน: จำนวนทศนิยม, ไม่สามารถมีค่าที่ไม่มีค่าที่เป็นตัวเลขเช่นค่าไม่ใช่จำนวนได้.
สายอักขระ  (อังกฤษ: String)
ชนิดข้อมูลแบบบูล  (อังกฤษ: Boolean)
แถวลำดับ (อังกฤษ: Array)
แหล่งข้อมูลอื่น

เว็บไซต์ JSON
รูปแบบ JSON
รูปแบบออนไลน์ JSON[ลิงก์เสีย]
ผู้ดู JSON
ภาษาที่ใช้ในการแลกเปลี่ยนข้อมูลระหว่างระบบ

ในการส่งข้อมูลและบันทึกข้อมูลระหว่างระบบ มีหลากหลาย รูปแบบ รูปแบบที่เป็นที่นิยมคือ
XML
JSON
BSON (http://bsonspec.org/)
เจน ไวแมน

| เจน ไวแมน |
| --- | --- |
ไวแมนในคริสต์ทศวรรษ 1950
เกิด: ซาราห์ เจน เมย์ฟิลด์ 5 มกราคม ค.ศ. 1917(1917-01-05) เซนต์โจเซฟ รัฐมิสซูรี สหรัฐ
เสียชีวิต: กันยายน 10, 2007(2007-09-10) (90 ปี) แลนโชมิราจ รัฐแคลิฟอร์เนีย สหรัฐ
อาชีพ: นักแสดง นักร้อง นักเต้น นักสังคมสงเคราะห์
ปีปฏิบัติงาน: 1932–2001
พรรคการเมือง: ริพับลิกัน
คู่สมรส:   เออร์เนสต์ ไวแมน (แต่งปี 1933; หย่าปี 1935)  ไมรอน ฟุตเตอร์แมน (แต่งปี 1937; หย่าปี 1938)  โรนัลด์ เรแกน (แต่งปี 1940; หย่าปี 1949)  เฟรเดอริก คาร์เกอร์ (แต่งปี 1952; หย่าปี 1955)   (สมรส 1961; หย่า 1965) 
บุตร: 3, รวมถึง มอรีน และ ไมเคิล เรแกน
เจน ไวแมน (อังกฤษ: Jane Wyman; 5 มกราคม ค.ศ. 1917 – 10 กันยายน ค.ศ. 2007) หรือชื่อเกิดว่า ซาราห์ เจน เมย์ฟิลด์ เป็นนักแสดง นักร้อง นักเต้น และนักสังคมสงเคราะห์ชาวอเมริกัน เจ้าของรางวัลออสการ์และรางวัลลูกโลกทองคำ ไวแมนเริ่มอาชีพการแสดงตั้งแต่อายุ 16 ปี หลังจา่กเซ็นสัญญากับวอร์เนอร์บราเธอส์ เธอมักแสดงเป็นตัวเอกในภาพยนตร์หลายเรื่อง เช่น พับลิกเวดดิง (1937), บรอเธอร์แรต (1938) และภาคต่อ บรอเธอร์แรตแอนด์อะเบบี (1940) รวมถึง แบดแมนออฟมิสซูรี (1941), สเตจไฟรต์ (1950), โซบิก (1953), แมกนิฟิเซนต์อ็อบเซสชัน (1954) และ ออลแดตเฮฟเวนอะลาวด์ (1955) เธอถูกเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยมถึงสี่ครั้งและได้รับรางวัลจากภาพยนตร์ชีวิตเรื่อง จอห์นนีเบลินดา (1948) ปีถัดมา เธอยังประสบความสำเร็จอย่างต่อเนื่องในละครชุดทางช่องซีบีเอสเรื่อง ฟัลคอนเครสต์ (1981–1990) ในบทแองเจลา แชนนิง
ไวแมนมีชื่อบนดวงดาวในฮอลลีวูดวอล์กออฟเฟมสองดวง โดยดวงดาวหนึ่งสำหรับภาพยนตร์อยู่ที่ 6607 ฮอลลีวูดบูเลวาร์ด อีกดวงดาวสำหรับละครโทรทัศน์อยู่ที่ 1620 ไวน์สตรีต
รางวัลและการเสนอชื่อ

| ปี | รางวัล | ผลงาน | ผล |
| --- | --- | --- | --- |
| 1946 | รางวัลออสการ์ สาขานักแสดงนำหญิงยอดเยี่ยม | เดอะเยียร์ริง | เสนอชื่อเข้าชิง |
| 1948 | รางวัลลูกโลกทองคำ สาขานักแสดงนำหญิงยอดเยี่ยม – ภาพยนตร์ดรามา | จอห์นนีเบลินดา  | ชนะ |
| 1948 | รางวัลออสการ์ สาขานักแสดงนำหญิงยอดเยี่ยม | จอห์นนีเบลินดา  | ชนะ |
| 1951 | รางวัลลูกโลกทองคำ สาขานักแสดงนำหญิงยอดเยี่ยม – ภาพยนตร์ดรามา | เดอะบลูวีล | ชนะ |
| 1951 | รางวัลออสการ์ สาขานักแสดงนำหญิงยอดเยี่ยม | เดอะบลูวีล | เสนอชื่อเข้าชิง |
| 1954 | รางวัลออสการ์ สาขานักแสดงนำหญิงยอดเยี่ยม | แมกนิฟิเซนต์อ็อบเซสชัน | เสนอชื่อเข้าชิง |
| 1957 | รางวัลไพรม์ไทม์เอมมี สาขานักแสดงนำหญิงยอดเยี่ยมประเภทซีรีส์ดรามา | เจน ไวแมนพรีเซนต์เดอะไฟร์ไซด์เธียเตอร์ | เสนอชื่อเข้าชิง |
| 1959 | รางวัลไพรม์ไทม์เอมมี สาขานักแสดงนำหญิงยอดเยี่ยมประเภทซีรีส์ดรามา | เจน ไวแมนพรีเซนต์เดอะไฟร์ไซด์เธียเตอร์ | เสนอชื่อเข้าชิง |
| 1983 | รางวัลลูกโลกทองคำ สาขานักแสดงนำหญิงยอดเยี่ยม – ซีรีส์โทรทัศน์ดรามา | ฟัลคอนเครสต์  | เสนอชื่อเข้าชิง |
| 1984 | รางวัลลูกโลกทองคำ สาขานักแสดงนำหญิงยอดเยี่ยม – ซีรีส์โทรทัศน์ดรามา | ฟัลคอนเครสต์  | ชนะ |
แหล่งข้อมูลอื่น

เว็บไซต์อย่างเป็นทางการ
เจน ไวแมน ที่อินเทอร์เน็ตมูวีเดตาเบส
เจน ไวแมน ที่ไฟน์อะเกรฟ
เจน ไวแมน ที่เวอชวลฮิสทรี
| ด ค กรางวัลออสการ์ สาขานักแสดงนำหญิงยอดเยี่ยม |
| --- | --- |
1928–1940:  เจเน็ต เกย์เนอร์ (1928)  แมรี พิกฟอร์ด (1929)  นอร์มา เชียเรอร์ (1930)  มารี เดรสส์เลอร์ (1931)  เฮเลน เฮส์ (1932)  แคทารีน เฮปเบิร์น (1933)  โกลแด็ต กอลแบร์ (1934)  เบตตี เดวิส (1935)  ลูอีเซอ ไรเนอร์ (1936)  ลูอีเซอ ไรเนอร์ (1937)  เบตตี เดวิส (1938)  วิเวียน ลีห์ (1939)  จิงเจอร์ รอเจอส์ (1940) 
1941–1960:  โจน ฟอนเทน (1941)  เกรียร์ การ์สัน (1942)  เจนนิเฟอร์ โจนส์ (1943)  อิงกริด เบิร์กแมน (1944)  โจน ครอว์ฟอร์ด (1945)  โอลิเวีย เดอ แฮวีลันด์ (1946)  โลเรตตา ยัง (1947)  เจน ไวแมน (1948)  โอลิเวีย เดอ แฮวีลันด์ (1949)  จูดี ฮอลิเดย์ (1950)  วิเวียน ลีห์ (1951)  เชอร์ลีย์ บูท (1952)  ออดรีย์ เฮปเบิร์น (1953)  เกรซ เคลลี (1954)  แอนนา มาญานี (1955)  อิงกริด เบิร์กแมน (1956)  โจแอนน์ วูดเวิร์ด (1957)  ซูเซิน เฮย์เวิร์ด (1958)  ซีมอน ซีญอแร (1959)  เอลิซาเบธ เทย์เลอร์ (1960) 
1961–1980:  โซเฟีย ลอเรน (1961)  แอนน์ แบนครอฟต์ (1962)  แพตทริเซีย นีล (1963)  จูลี แอนดรูส์ (1964)  จูลี คริสตี (1965)  เอลิซาเบธ เทย์เลอร์ (1966)  แคทารีน เฮปเบิร์น (1967)  แคทารีน เฮปเบิร์น/บาร์บรา สไตรแซนด์ (1968)  แมกกี สมิธ (1969)  เกลนดา แจ็กสัน (1970)  เจน ฟอนดา (1971)  ไลซา มินเนลลิ (1972)  เกลนดา แจ็กสัน (1973)  เอลเลน เบอร์สติน (1974)  หลุยส์ เฟลตเชอร์ (1975)  เฟย์ ดันนาเวย์ (1976)  ไดแอน คีตัน (1977)  เจน ฟอนดา (1978)  แซลลี ฟิลด์ (1979)  ซิสซี สเปเซก (1980) 
1981–2000:  แคทารีน เฮปเบิร์น (1981)  เมริล สตรีป (1982)  เชอร์ลีย์ แม็กเลน (1983)  แซลลี ฟิลด์ (1984)  เจอรัลดีน เพจ (1985)  มาร์ลี แมตลิน (1986)  แชร์ (1987)  โจดี ฟอสเตอร์ (1988)  เจสซิกา แทนดี้ (1989)  เคที เบตส์ (1990)  โจดี ฟอสเตอร์ (1991)  เอ็มมา ทอมสัน (1992)  ฮอลลี ฮันเตอร์ (1993)  เจสซิกา แลงจ์ (1994)  ซูเซิน ซาแรนดอน (1995)  ฟรานเซส แม็คดอร์มานด์ (1996)  เฮเลน ฮันต์ (1997)  กวินเน็ธ พัลโทรว์ (1998)  ฮิลารี สแวงก์ (1999)  จูเลีย โรเบิตส์ (2000) 
2001–ปัจจุบัน:  แฮลลี เบร์รี (2001)  นิโคล คิดแมน (2002)  ชาร์ลิส โตรน (2003)  ฮิลารี สแวงก์ (2004)  รีส วิเธอร์สปูน (2005)  เฮเลน เมียร์เรน (2006)  มารียง กอตียาร์ (2007)  เคต วินสเล็ต (2008)  ซานดรา บุลล็อก (2009)  นาตาลี พอร์ตแมน (2010)  เมริล สตรีป (2011)  เจนนิเฟอร์ ลอว์เรนซ์ (2012)  เคต แบลนเชตต์ (2013)  จูลีแอนน์ มัวร์ (2014)  บรี ลาร์สัน (2015)  เอมมา สโตน (2016)  ฟรานเซส แม็คดอร์มานด์ (2017)  โอลิเวีย โคลแมน (2018)  เรเน เซลเวเกอร์ (2019)  ฟรานเซส แม็คดอร์มานด์ (2020)  เจสซิกา แชสเตน (2021)  มิเชล โหย่ว (2022)  เอมมา สโตน (2023)
เจพีมอร์แกนเชส

เจพีมอร์แกนเชส (อังกฤษ: JPMorgan Chase) เดิมชื่อว่า เจ.พี. มอร์แกน แอนด์ โค (J.P. Morgan & Co.) เป็นบริษัทให้บริการทางการเงิน และการลงทุน ก่อตั้งโดย จอห์น เพียร์พอนต์ มอร์แกน นักการเงินชาวนิวยอร์ก และแอนโทนี เดร็กเซิล นักการเงินชาวฟิลาเดลเฟีย เมื่อปี ค.ศ. 1871 เดิมใช้ชื่อว่า "เดร็กเซิล มอร์แกน แอนด์ โค" (Drexel, Morgan & Co.) ก่อนจะเปลี่ยนชื่อเป็น "เจ.พี. มอร์แกน แอนด์ โค" (J.P. Morgan & Co.) ในปี ค.ศ. 1895
ในปี ค.ศ. 1935 หลานชายของจอห์น เพียร์พอนต์ มอร์แกน ผู้ก่อตั้งเจพี มอร์แกน คือ เฮนรี มอร์แกน ได้แยกตัวออกไปตั้งบริษัทใหม่ ชื่อ มอร์แกน สแตนลีย์ ซึ่งปัจจุบันเป็นหนึ่งในผู้ให้บริการด้านการลงทุนขนาดใหญ่
ในปี ค.ศ. 2000 เจ.พี. มอร์แกน แอนด์ โค ได้ควบรวมกิจการกับธนาคารเชสแมนฮัตตัน และเปลี่ยนชื่อเป็น "เจพีมอร์แกนเชส" (JPMorgan Chase) เป็นผู้ให้บริการด้านการเงินการธนาคาร การลงทุน และการบริหารทรัพย์สิน ที่ใหญ่ที่สุดแห่งหนึ่งของโลก
เจนนี เวกแมน

สำหรับความหมายอื่น ดูที่ เจนนิเฟอร์
| --- | --- |
ตัวละครใน MLAATR 

เจนนี เวกแมน
เพศ: หญิง (หุ่นยนต์)
สีผม: เมทัลลิก
อาชีพ: ซูเปอร์ฮีโร่ และนักเรียน
เครือญาติ: นอรา เวกแมน (แม่และผู้สร้าง)  XJ-1 ถึง 8 (พี่น้อง)
ปรากฏตัวครั้งแรก: "It Came from Next Door"
พากย์โดย: Janice Kawaye
เจนนิเฟอร์ เวกแมน หรือ เจนนี่ (อังกฤษ: Jenny หรือ Jennifer) เป็นตัวละครการ์ตูนจากเรื่อง "จักรกลสาวใส ใจวัยทีน" ตามท้องเรื่องแล้วเธอเป็นหุ่นยนต์สาวที่ ดร.เวกแมน สร้างเพื่อใช้สำหรับรักษาสันติสุขของโลก   ดร.เวกแมน ตั้งใจสร้างเธอให้เป็นหุ่นยนต์วัยรุ่นอายุ 16 ปี  แต่ว่าในตอนที่เธอรู้จักแบรดครั้งแรกๆ เธอมีอายุจริงแค่ 5 ปีเท่านั้น  ดังนั้นนอกจากการต่อสู้กับเหล่าร้ายและการปกป้องโลกแล้ว เธอจึงไม่ค่อยรู้เรื่องเกี่ยวกับโลกภายนอกสักเท่าไหร่ แต่ด้วยอาศัยความช่วยเหลือจากแบรดที่เธอถือเป็นเพื่อนสนิททำให้เธอเข้าใจสิ่งต่างๆรอบตัวเธอ  เธอค่อยๆมีความรู้สึกของมนุษย์มากขึ้น จนบางคนเห็นเธอเป็นมากกว่าหุ่นยนต์